c

ދިވެހިންނަށްވީތީ ފަޚްރުވެރިވަމާ

**Maldives Police Service** csivrws csilop cscviDclOm

Malé މާލެ

Republic of Maldives ދިވެހިރާއްޖެ

**އިޢުލާން ނަންބަރ :** (IUL)13-K/13/2013/131

**އިޢުލާން ތާރީޚް :** 21 އެޕްރީލް 2014

**މަސައްކަތް:** މޯލްޑިވްސް ޕޮލިސް ސަރވިސަސްގެ އައްޑޫ ޓްރެއިނިންގ ސްކޫލްގައި މަސައްކަތް ކުރައްވާ މުވައްޒަފުންނަށާއި ފުލުހުންނަށް ކައްކާ ކާންދިނުމުގެ ކަންތަށް ހަމަޖެއްސުން.

**މޯލްޑިވްސް ޕޮލިސް ސަރވިސަސްގެ އައްޑޫ ޓްރެއިނިންގ ސްކޫލްގައި މަސައްކަތް ކުރައްވާ މުވައްޒަފުންނަށާއި ފުލުހުންނަށް ކައްކާ ކާންދިނުމުގެ ކަންތަށް ހަމަޖެއްސުން.**

**ކައްކާ ކާންދޭންޖެހޭ ފަރާތްތައް:**

މަސައްކަތް ހަވާލުކުރި ފަރާތުން ކަނޑައަޅާ ފަރާތްތަކަށް، މަސައްކަތާއި ހަވާލުވި ފަރާތުގެއަމިއްލަ ޚަރަދުގައި ބިލްކުރުމުން ފަހުން ފައިސާ ދައްކާގޮތަށް ކައްކާ ކާންދޭންޖެހޭނެއެވެ.

= ފުލުހުންނާއި އާއްމު މުވައްޒަފުން

= މި މާއްދާގައި ބަޔާންކޮއްފައިވާ ކޮންމެ މަޤާމަކަށްވެސް ކެއުން ތައްޔާރުކުރަންވާނީ ިއެއްބަސްވުމާއި އެކު އެވާ މަޤާމްތަކަށް ކަނޑައެޅިފައިވާ މެސް މެނޫ އާއި އެއްގޮތްވާ ގޮތުގެ މަތީންނެވެ. މެނޫއަށް ބަދަލެއް ގެންނަން ޖެހިއްޖެ ހިނދެއްގައި އެބަދަލެއް ގެނެވޭނީ މަސައްކަތް ޙަވާލުކުރި ފަރާތުން ލިޔުމަކުން ހުއްދަ ލިބުމުންނެވެ.

**ކެއުމާއި، ސައި ތައްޔާރުކުރަންޖެހޭ ގަޑިތައް ( އާއްމު މަސްމަހު ):**

ޢާންމު މަސްމަހުގައި މަސައްކަތް ޙަވާލުކުރި ފަރާތުން ކަނޑައަޅާފައިވާ ގަޑިތަކުގައި މަސައްކަތާއި ޙަަވާލުވި ފަރާތުން ކެއުމާއި ސައި ތައްޔާރު ކުރަން ޖެހޭނެއެވެ. އެގަޑި ތަކަކީ:

=- ހެނދުނު ސައި 06:00 ން 08:00 އަށް

=- މެންދުރު ކެއުން 12:00 ން 14:00 އަށް

=- ހަވީރު ސައި 16:00 ން 18:00 އަށް

=- ރޭގަނޑު ކެއުން 19:00 ން 22:00 އަށް

=- ދަންވަރު ޑިއުޓީ މީހުންނަށް ދޭ ކެއުން 01:00 ން 03:30 އަށްް

**ކެއުމާއި، ސައި ތައްޔާރުކުރަންޖެހޭ ގަޑިތައް ( ރަމަޟާން މަސް ):**

ރަމަޟާން މަހުގައި މަސައްކަތް ޙަވާލުކުރި ފަރާތުން ކަނޑައަޅާފައިވާ ގަޑިތަކުގައި މަސައްކަތާއި ޙަަވާލުވި ފަރާތުން ކެއުމާއި ސައިތައްޔާރު ކުރަން ޖެހޭނެއެވެ.

=- ހާރު ކެއުން 00:00 ން 03:00 އަށް

=- ރޯދަ ވީއްލުން ( އިރުއޮއްސޭ ވަގުތުން ފެށިގެން ) 19:00 އަށް

=- ތަރާވީސް 21:00 ން 22:00 އަށް

މިއެއްބަސްވުމުގެ 03 ވަނަ މާއްދާގައި ބަޔާންކޮއްފައި އެވަނީ ޢާއްމުގޮތެއްގައި ކެއުމާއި، ސައި ތައްޔާރު ކޮއްފައި ހުންނަންޖެހޭ ގަޑިތަކެވެ. މިގަޑިތަކަށް ބަދަލެއް ގެނެވޭނީ މަސައްކަތް ޙަވާލުކުރި ފަރާތުން ހުއްދަ ލިބިގެންނެވެ. މީގެ އިތުރުން މަސައްކަތް ޙަވާލުކުރި ފަރާތުން ކެއުމާއި ސައި ތައްޔާރުކުރަންޖެހޭ ގަޑިތަކަށް ބަދަލެއް ގެންނަން ނުވަތަ އިތުރުކުރަން އެދިއްޖެނަމަ މަސައްކަތާއި ހަވާލުވި ފަރާތުން އެކަމެއް ކޮށްދޭންޖެހޭނެއެވެ. ދުފާތަކެތި ހުރިހާ ގަޑިއެއްގައިވެސް އޮފިސަރުންނަށް ލިބޭ ގޮތަށް ހުންނަންވާނެއެވެ. މިނޫން މީހުންނަށް އާއްމު މަސްމަހު ދުފާ ތަކެތި ހުންނަންޖެހޭނީ ހެނދުނު ސައި، މެންދުރު ކެއުން އަދި ރޭގަނޑު ކެއުމުގެ ގަޑިތަކުގައެވެ. ރަމަޟާންމަހު ދުފާ ތަކެތި ހުންނަންޖެހޭނީ ހާރުކެއުމާއި ރޯދަވީއްލާ ގަޑީގައެވެ. ކަނޑައެޅިފައިވާ ގަޑިތަކުގެ މެނޫގެ އަގު ހުށަހަޅާފައި އެވަނީ ދުފުމުގެ އަގާއި އެގަޑިއަށް ކަނޑައެޅިފައިވާ މިނަރަލް ވޯޓަރ ހިމަނައިގެނެވެ. އަދި މެނޫގައި ހިމެނިފައި ނުވިނަމަވެސް ހުރިހާ ގަޑިތަކެއްގައިވެސް އޮފިސަރުންނަށް މިނެރަލް ވޯޓަރ ދޭންޖެހޭނެއެވެ.

**ޚާއްސަ ކެއުން، ސައި، ފިނިބުއިން އަދި އެނޫން ކެއުން ހަމަޖެއްސުން**

= މަސައްކަތާއި ހަވާލުވި ފަރާތުން މަސައްކަތް ހަވާލުކުރި ފަރާތަށް ޢާއްމު ގޮތެއްގައި ހަމަޖައްސައި ދޭންޖެހޭ ކެއުމާއި ސައިގެ އިތުރަށް ޚާއްސަ ކެއުންް، ސައި ނުވަތަ ފިނިބުއިން ނުވަތަ އެނޫން ކެއުމެއް ހަމަޖައްސައި ދިނުމަށް މަސައްކަތް ޙަވާލުކުރި ފަރާތުން އެދިއްޖެނަމަ އެކަމަކަށް އެފަރާތުން އެދޭ ފެންވަރަކަށް، އެދޭ އަދަދަކަށް އަދި އެދޭ ގަޑިއަކަށް ލަސްނުކޮށް އެޚިދުމަތް މަސައްކަތާއި ހަވާލުވި ފަރާތުން ފޯރުކޮށްދޭންޖެހޭނެއެވެ. އަދި މީގެ އިތުރުން މަސައްކަތް ޙަވާލުކުރި ފަރާތުން ކުއްލިގޮތަކަށް ބަޔަކަށް ކެއުމެއް ނުވަތަ ސައި ނުވަތަ ފިނިބުއިމެއް ނުވަތަ އެނޫން ކެއުމެއް ބޭނުންވެގެން މަސައްކަތް ޙަވާލުކުރި ފަރާތުން އެދިއްޖެނަމަ އެކަމެއް މަސައްކަތާއި ޙަވާލުވި ފަރާތުން ކޮށްދޭންޖެހޭނެއެވެ. ޚާއްސަ ދުވަސްދުވަހަށް ކަނޑައެޅިފައިވާ މެނޫ އެއްބަސްވުމުގައި އެޓޭޗްކުރެވިފައި ވާނެއެވެ. އަދި މަސައްކަތް ޙަވާލުކުރި ފަރާތުން ބޭއްވޭ ޚާއްސަ ކެއުންތަށް އަދި މަސައްކަތް ޙަވާލުކުރި ފަރާތުން ޚާއްސަ މެހެމާނުންނަށް ދޭ ޚާއްސަ ކެއުންތައް މަސައްކަތް ޙަވާލުކުރި ފަރާތުން އަންގައިފިނަމަ އެފަރާތުން ކަނޑައަޅާ މެނޫއަކާއި އެއްގޮތަށް، ކަނޑައަޅާ ގަޑިއަކަށް މަސައްކަތާއި ޙަވާލުވި ފަރާތުން ތައްޔާރުކޮށްދޭންޖެހޭނެއެވެ.

= ރަމަޟާންމަހުގެ ފަހު ރޯދަދުވަހުގެ ރޯދަވިއްލާގަޑި ނިމުނުކަމުގައިވިޔަސް އެރޭގެ ތަރާވީސް މަސައްކަތާއި ޙަވާލުވި ފަރާތުން ތައްޔާރުކޮށްދޭންޖެހޭނެއެވެ. އަދި ޢާއްމު މަސްމަހުގެ މެނޫއަށް ތަކެތި ތައްޔާރުކުރަން ފަށާނީ އެރޭ ދަންވަރު 23:00 ގެ ފަހުންނެވެ.

= ފުލުހުންގެ އެންމެ އިސްވެރިޔާ، ރަމަޟާންމަހު ފުލުހުންނަށް ދެއްވާ ޚާއްސަ ތަރާވީސް މަސައްކަތާއި ޙަވާލުވި ފަރާތުން ބާއްވަންޖެހޭނީ، އެރޭގެ ތަރާވީހަށް ތަކެތި ތައްޔާރުކުރުމަށް ދީފައިވާ އޯޑަރު ކެންސަލް ކޮށްފައެވެ.

= މަސައްކަތް ޙަވާލުކުރި ފަރާތުން އަންގާ ބަޔަކަށް މަސައްކަތާއި ޙަވާލުވި ފަރާތުން ޝައްވާލު މަހުގެ ހަ ރޯދަ ހިފުމަށް ހާރު ކެއުމާއި ރޯދަ ވީއްލުން ތައްޔާރު ކޮއްދޭންޖެހޭނެއެވެ. ޝައްވާލު މަހުގެ ހަރޯދަ ހިފާމީހުންނަށް ތަރާވީހެއް ނޯންނާނެއެވެ. ހަ ރޯދަވެރިންނަށް ކެއުން ތައްޔާރުކުރަންޖެހޭ ގަޑިތައް މިއެއްބަސްވުމުގެ 03 ވަނަ މާއްދާގައި ބަޔާންކޮއްފައި ވާނެއެވެ.

**ޚާއްޞަ ދުވަސްތަކަކީ:**

- ފިޠުރު ޢީދު ދުވަސް

- އަޟްޙާ ޢީދު ދުވަސް

- ޤައުމީ ދުވަސް

- ރަބީޢުލް އައްވަލް މަހުގެ 12 ވަނަ ދުވަސް

- ފުލުހުންގެ އަހަރީ ދުވަސް (29 މާޗް)

- މިނިވަން ދުވަސް

- ނަސްރުގެ ދުވަސް

- ޖުމްހޫރީ ދުވަސް

ޚާއްސަ ދުވަސް ދުވަހުގެ ތެރެއިން ރަބީޢުލް އައްވަލް މަހުގެ 12 ވަނަ ދުވަހުގެ އަވެލި ކެއުމުގެ އަގު ހަމަޖައްސާނީ އެދުވަހުގެ އަވެލި ކެއުމުގެ މެނޫއަށް ހަމަޖެހިފައިވާ އަގަށެވެ. އަވެލި ކެއުން ހުންނަންޖެހޭނީ އެދުވަހުގެ ހެނދުނު ސައިގެ އިތުރުންނެވެ.

**މަސައްކަތް ޙަވާލުކުރި ފަރާތުން ކުރާ އެކިއެކި ދަތުރުތަކަށާއި، އެކްސަރސައިޒް ފަދަ ކަންކަމަށް ކެއުން ހަމަޖައްސައިދިނުން**

މަސައްކަތް ޙަވާލުކުރި ފަރާތުންކުރާ އެކިއެކި ދަތުރުތަކަށާއި، މަސައްކަތް ޙަވާލުކުރި ފަރާތުން ބާއްވާ އެކިއެކި ޙަރާކާތްތަކުގައި ބައިވެރިވާ މީހުންނަށް ކެއުން ހަމަޖައްސައިދިނުމަށް މަސައްކަތް ޙަވާލުކުރި ފަރާތުން އެދުމުން އެކަން އެފަރާތުން އެދުނުގޮތަކަށް އެދުނު ވަގުތަކަށް އެދުނު ފެންވަރަކަށް މަސައްކަތާއި ޙަވާލުވި ފަރާތުން ކޮށްދޭންޖެހޭނެއެވެ. އަދި މަސައްކަތާއި ޙަވާލުވި ފަރާތުން އާއްމުކޮށް ލިބެންހުންނަ އަގަށްވުރެ ބޮޑުކޮށް އެއްޗެއް ގަންނަ ނަމަ އެއެއްޗެއް ގަންނަން ޖެހޭނީ އެއެއްޗެއް ގަތުމަށް މަސައްކަތް ޙަވާލުކުރި ފަރާތުން ހުއްދަ ލިޔުމަކުން ލިބުމަށް ފަހުގައެވެ.

**މަސައްކަތް ޙަވާލުކުރި ފަރާތުން މެސްރޫމްތަކުން ކާ މީހުންގެ އަދަދު ބެލެހެއްޓުން**

މަސައްކަތް ޙަވާލުކުރި ފަރާތުން މެސްރޫމުން އިރުންއިރަށް ކާ މީހުންގެ އަދަދު މަސައްކަތާއި ޙަވާލުވިފަރާތާއި މަސައްކަތް ޙަވާލުކުރި ފަރާތުން ބަލަހައްޓަން ޖެހޭނެއެވެ. މަސައްކަތް ހަވާލުކުރި ފަރާތުން ބަލަހައްޓަންޖެހޭ ކަންތަށް ބަލަހައްޓާނީ މަސައްކަތް ޙަވާލުކުރި ފަރާތުންނެއެވެ. އަދި ޚާއްޞަ ކެއުން އޮންނަ ދުވަސްތަކުގެ މެންދުރު ކެއްކުމަށާއި، ފުލުހުންގެ ލެވެލްގައި ބޭއްވޭ ޚާއްޞަ ކެއުންތަކަށް ވަކި އޯޑަރެއް ދެވޭނެ އެވެ.

**ބިލްކުރުން**

= މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތަށް ބިލްކުރަން ޖެހޭނީ މަސައްކަތް ޙަވާލުކުރި ފަރާތުން ކޮންމެ ދުވަހަކަށްވެސް ކެއްކުމަށް އޯޑަރ ދީފައިވާ އަދަދަށް މަހުން މަހަށެވެ. އިތުރަށް ކާ މީހުންނަށް ބިލް ކުރަން ޖެހޭނީ ތަފްސީލް އެނގޭގޮތަށެވެ. ބިލް ކުރަން ޖެހޭނީ ކޭ މީހުންގެ އަދަދު ދުވަހު ޝީޓަށް ބަލައިގެން އެއިރަކަށް ޖެހޭ ރޭޓަކުންނެވެ. މިގޮތުން ބިލް ކުރާއިރު ހެދުނުސައި، މެންދުރު ކެއުން، ހަވީރުސައި، ރޭގަނޑު ކެއުން އަދި ދަންވަރު ކެއުން ވަކި ވަކިން އިނގޭގޮތަށް ހުންނަން ޖެހޭނެއެވެ.

= މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތަށް ރަމަޟާންމަހުގެ ބިލް ހުށަހަޅާނީ ވަކިންނެވެ. އާއްމުކޮށް ބިލް ހުށަހަޅާނީ ކޮންމެ މިލާދީ މަހަކަށް ވަކިންނެވެ.

= އެކިއެކި މައްސަލަތަކާއި ގުޅިގެން މަސައްކަތް ޙަވާލުކުރި ފަރާތުގެ ބެލުމުގެ ދަށަށް ގެނެވޭމީހުންނަށް ދެވޭ ކެއުންތަކުގެ ބިލް މަސައްކަތާއި ޙަވާލުވި ފަރާތުން ތައްޔާރުކުރަން ޖެހޭނީވެސް މުޅިންވަކިންނެވެ.

= މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތަށް ޢާއްމުކޮށް އިރުންއިރަށް ތައްޔާރުކޮށްދޭ ކެއުމުގެ އިތުރަށް މަސައްކަތާއި ޙަވާލުވި ފަރާތުން ތައްޔާރުކުރާ ކެއުންތަކަށާއި، ދޫކުރާ ތަކެއްޗަށް ބިލްކުރާނީ ދުވަހުން ދުވަހަށެވެ. އެ ބިލްތައް މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތަށް ހުށަހަޅާނީ ކޮންމެ 15 ދުވަހަކުންނެވެ. ޚާއްސަ ކެއުން އޮންނަ ދުވަސްދުވަހު މަސައްކަތާއި ޙަވާލުވި ފަރާތުން މަސައްކަތް ހަވާލުކުރި ފަރާތަށް ބިލް ކުރާނީ ހަމަޖެހިފައިވާ ރޭޓަކުން އެކެއުމަކަށް ވަކީންނެވެ. ބިލް ކުރާއިރު ކެއުން ހަމަޖެއްސި ވަގުތު (އެއިރު) ކޭމީހުންގެ އަދަދު ޢާއްމު ކެއުމުގެ ދުވަހު ޝީޓުން އުނިކުރަންވާނެއެވެ.

= މަސައްކަތާއި ޙަވާލުވި ފަރާތުން ހުށަހަޅާފައިވާ އަގަށް މިއެއްބަސްވުމުގެ މުއްދަތު ހަމަވުމުގެކުރިން އެއްވެސް ބަދަލެއް ގެނެވޭނީ މަސައްކަތް ޙަވާލުކުރި ފަރާތާއި މަސައްކަތާއި ޙަވާލުވިފަރާތުން އެއްބަސްވެވޭ ގޮތެއްގެ މަތީންނެވެ.

= މިއެއްބަސްވުމުގެދަށުން މަސައްކަތާއި ޙަވާލުވި ފަރާތުން މަސައްކަތަށް ބޭނުންކުރާ ކަރަންޓަށް އަދި ފެނަކަށް ބިލް ކުރާކަށް ނުޖެހޭނެއެވެ. މިގޮތުން ހިލޭ ކަރަންޓާއި ފެން މަސައްކަތް ޙަވާލުކުރި ފަރާތުން މަސައްކަތާއި ހަވާލުވި ފަރާތަށް ހަމަޖައްސައި ދެވޭނީ މަސައްކަތް ޙަވާލުކުރި ފަރާތުން ކެއްކުމުގެ ކަންތައް ހަމަޖެހިފައިވާނަމައެވެ.

= މަސައްކަތާއި ޙަވާލުވި ފަރާތުން މަސައްކަތް ހަވާލުކުރި ފަރާތަށް ކުރި މަސައްކަތުގެ ބިލް ކުރަން ޖެހޭނީ ކޮންމެ މީލާދީ މަހެއްނިމި ފެށޭ މަހުގެ 10 (ދިހަ) ވަނަ ދުވަހުގެ ކުރިން މަސައްކަތް ޙަވާލުކުރި ފަރާތުން ނެވެ. އަދި މަސައްކަތާއި ޙަވަލުވި ފަތާތުން މަސައްކަތް ޙަވާލުކުރި ފަރާތަށް ހުށަހަޅާ ބިލުގައި އެއްވެސް މައްސަލައެއް އޮތްނަމަ އެކަން މަސައްކަތާއި ހަވާލުވި ފަރާތަށް 48 ގަޑިއިރު ތެރޭގައި މަސައްކަތް ހަވާލުކުރި ފަރާތުން އަންގަން ޖެހޭނެއެވެ. މަސައްކަތް ހަވާލުކުރި ފަރާތުން މިއެންގުން އަންގާނީ މަސައްކަތް ޙަވާލުކުރި ފަރާތުންނެއެވެ. މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތަށް ބިލްހުށަހެޅުމުން އެބިލްގައި އެއްވެސް މައްސަލައެއް ނެތްނަމަ އެބިލް ހުށަހަޅާތާ 14 (ސާދަ) ދުވަހުގެ ތެރޭގައި މަސައްކަތް ހަވާލުކުރި ފަރާތުން މަސައްކަތާއި ހަވާލުވި ފަރާތައް އެބިލުގައިވާ އަދަދަށް ފައިސާ ދޭންޖެހޭނެއެވެ. (މި ސާދަ ދުވަސް ގުނޭނީ ބަންދު ދުވަސްތައް ނުހިމަނައެވެ.)

= މެސްމެނޫގައި ހިމެނިފައިވާ ތަކެތީގެ އިތުރުން މިއެއްބަސްވުމުގައި އަގު ކަނޑައެޅިފައިނުވާ އެއްޗެއް ތައްޔާރުކުރަން މަސައްކަތް ޙަވާލުކުރި ފަރާތުން މަސައްކަތާއި ޙަވާލުވި ފަރާތުގައި އެދިއްޖެނަމަ އެއެއްޗެއް ތައްޔާރުކޮށްދޭންޖެހޭނީ މަސައްކަތް ޙަވާލުކުރި ފަރާތާއި މަސައްކަތާއި ޙަވާލުވި ފަރާތުން އެއަގަކަށް އެއްބަސްވެ ލިޔުމެއްގައި ދެފަރާތުން ސޮއިކުރުމަށްފަހުގައެވެ. އަދި އެލިޔުން ހުށަހަޅާ ބިލާއިއެކު ފޮނުވަންޖެހޭނެއެވެ.

**ތަނާއި، ތަކެއްޗަށް ލިބޭ ގެއްލުމާއި މަރާމާތުކުރުމާއި އައުކުރުން**

މަސައްކަތް ޙަވާލުކުރި ފަރާތުންމަސައްކަތާއި ޙަވާލުވި ފަރާތާއި ޙަވާލުކުރާ ތަކެތީގެ ތެރެއިން އެއްވެސް އެއްޗެއް ހަލާކުވެއްޖެނަމަ، އޭގެ އެހެން އެއްޗެއް ނުވަތަ އެފެންވަރުގެ އެހެން އެއްޗެއް މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތަށް ބަދަލުގައި ދޭންޖެހޭނެއެވެ. އަދި އެއެއްޗަކީ މަސައްކަތް ޙަވާލުކުރި ފަރާތުން ޤަބޫލުކުރާ ފެންވަރުގެ އެއްޗަކަށްވާން ޖެހޭނެއެވެ. މަސައްކަތާއި ޙަވާލުވި ފަރާތުން މަސައްކަތާއި ޙަވާލުވާއިރު މަސައްކަތް ހަވާލުކުރި ފަރާތުގެ ތަކެތީގެ ތެރެއިން ބައުވާ ތަކެއްޗާއި، ގިނަދުވަސްވެގެން ހަލާކުވާ ތަކެތީގެ ބަދަލުގައި މަސައްކަތް ޙަވާލުކުރި ފަރާތުން ޤަބޫލުކުރާ ފެންވަރެއްގެ ތަކެއްޗެއް، ބަދަލުގައި މަސައްކަތާއި ހަވާލުވި ފަރާތުން މަސައްކަތް ޙަވާލުކުރި ފަރާތަށްދޭން ޖެހޭނެއެވެ. މަސައްކަތްކުރާތަނަށް (މަސައްކަތް ކުރަން ޚާއްޞަ ކުރެވިފައިވާ ތަންތަން) ލިބޭ ގެއްލުންތަކުގެ ތެރެއިން މަސައްކަތާއި ޙަވާލުވި ފަރާތުގެ މުވައްޒަފެއްގެ ފަރާތުން މަސައްކަތްކުރާ ތަނުގެ އިމާރާތަށް ނުވަތަ އެހެންއެއްވެސް އެއްޗަކަށް ގެއްލުމެއް ލިބިއްޖެނަމަ މަސައްކަތް ޙަވާލުކުރި ފަރާތުން ޤަބޫލުކުރާ ފެންވަރަކަށް އެތަނެއް ނުވަތަ އެއެއްޗެއް މަސައްކަތާއި ޙަވާލުވި ފަރާތުން ހަދައިދޭންޖެހޭނެއެވެ. މިނޫންގޮތަކަށް ދިމާވާ ކަންތަކުގައި މަރާމާތުތައް ކުރަންޖެހޭނީ މަސައްކަތް ޙަވާލުކުރި ފަރާތުންނެވެ.

**ސާފުތާހިރުކަން**

މަސައްކަތާއި ޙަވާލުވި ފަރާތުން ކައްކާ ތަކެއްޗާއި ކައްކާ މީހުންނާއި، ކެއިންބުއިމުގެ ޚިދްމަތްދޭން ބޭނުންކުރާ ތަންތަނާއި އެކަންކަމުގައި ހަރަކާތްތެރިވާ މީހުންނާއި، ހިފާގެންގުޅޭ ތަކެއްޗާއި އަދި ތަނުގެ ސާފުތާހިރުކަން މަސައްކަތް ޙަވާލުކުރި ފަރާތުން ޤަބޫލުކުރާ ފެންވަރެއްގައި މަސައްކަތާއި ޙަވާލުވި ފަރާތުން ބަހައްޓަން ޖެހޭނެއެވެ. އަދި މަސައްކަތާއި ޙަވާލުވި ފަރާތާއި ހަވާލުކުރެވިފައިވާ ތަންތަނާއި ސަރަޙައްދު ކޮންމެ ކާގަޑި / ސައިގަޑިއެއް ނިމުމަށްފަހު ކުނިކަހާ ސާފުކޮށް ބެލެހެއްޓުމަކީ މަސައްކަތާއި ޙަވާލުވި ފަރާތުގެ ޒިންމާ އެކެވެ. މީގެ އިތުރުންވެސް މަސައްކަތް ހަވާލުކުރި ފަރާތުން ބާއްވާ އިންސްޕެކްޝަން ތަކުގައި މަސައްކަތް ޙަވާލުކުރި ފަރާތުން އަންގާ ގޮތެއްގެ މަތިން މަސައްކަތާއި ޙަވާލުވި ފަރާތުން އެތަންތަން ސާފުކުރަންޖެހޭނެއެވެ. އަދި މަސައްކަތް ޙަވާލުކުރި ފަރާތުން މަސައްކަތާއި ހަަވާލުވި ފަރާތާއި ޙަވާލުކޮށްފައިވާ ތަނާއި ތަކެތި ސާފުކުރުމަށް ބާރުގަދަ ކެމިކަލް ބޭނުންކޮށްގެން ނުވާނެއެވެ. ޚާއްޞަކޮށް ތަށިފަދަ ތަކެތި ދޮވުމަށް ބްލީޗް ފަދަ ތަކެތި ބޭނުންކުރުމުގެ ބަދަލުގައި މިފަދަ ތަކެތި ދޮވުމަށް ބޭނުންކުރަންވާނީ އެކަމަށް އެކަށީގެންވާ، މަސައްކަތް ޙަވާލުކުރި ފަރާތުން ޤަބޫލުކުރާ ތަކެއްޗެވެ.

**މަސައްކަތާއި ޙަވާލުވި ފަރާތުން ގެންގުޅޭ މުވައްޒަފުނ**ް

**=** ކައްކާ ކާންދިނުމުގެ މަސައްކަތުގައި މަސައްކަތާއި ޙަވާލުވި ފަރާތުގެ މުވައްޒަފުންގެ ގޮތުގައި ގެންގުޅުމަށް އިސްކަންދޭންޖެހޭނީ ދިވެހިންނަށެވެ. މަސައްކަތް ޙަވާލުކުރި ފަރާތުގެ އޮފިސަރ މެސްރޫމްގައި ވެއިޓަރުންގެ ގޮތުގައި ގެންގުޅެންޖެހޭނީ އެކަމުގެ ތަޖްރިބާ ހުރި މީހުންނެވެ.

**=** މަސައްކަތާއި ޙަވާލުވި ފަރާތުން އިސް ކައްކާއިންގެ ގޮތުން މަސައްކަތްކުރުމަށް ގެނެވޭ މީހުންނަކީ ކެއްކުމުގެ ތަޖްރިބާ ހުރި މީހުންކަމުގައި ވާންޖެހޭނެއެވެ. މިގޮތުން ގެނެވޭ މީހުންނަކީ ކެއްކުމުގެ ތަޖްރިބާ ހުރި މެނޫގައި ހިމެނޭ ތަކެތި ކެއްކުމާއި ތައްޔާރުކުރަން އެނގޭ ބަޔަކަށް ވާން ޖެހޭނެއެވެ. އަދި ކެއްކުމުގެ ދާއިރާއިން އެމީހަކަށް ލިބިފައިވާ ތަޖްރިބާ އެނގޭގޮތަށް ހުށަހަޅަން ޖެހޭނެއެވެ.

**=** މަސައްކަތާއި ޙަވާލުވި ފަރާތުން އިސްކައްކާއެއްގެ ގޮތުން މަސައްކަތްކުރާ މުވައްޒަފުންނާއި އެހެން މުވައްޒަފުން ގެންގުޅުމުގައި ދިވެހިންނަށް އިސްކަންދޭންޖެހޭނެއެވެ. އަދި މެސްރޫމް، ބަދިގެ ފަދަ ތަންތަނުގައި މަސައްކަތްކުރާ މުވައްޒަފުންގެ ތެރޭގައި މެސްރޫމްގެ މަސައްކަތުގައި ގެންގުޅެން ޖެހޭނީ ކަމުގެ ތަޖްރިބާހުރި އަޚްލާޤް ރަގަޅު މީހުންނެވެ.

**=** މަސައްކަތާއި ޙަވާލުވި ފަރާތުގެ މުވައްޒަފުން މެސްރޫމްތަކުގައި ޓީވީ ބަލަން ތިބުމަކީ މަނާ ކަމެކެވެ.

**=** މަސައްކަތާއި ޙަވާލުވި ފަރާތުގެ އެއްވެސް މުވައްޒަފަކީ ވޭތުވެދިޔަ ދެ އަހަރު އެއްވެސް ބާވަތެއްގެ މައްސަލައެއްޖެހި ބަންދެއް ވެފައިވާ މީހަކަށް ވެގެން ނުވާނެއެވެ. މޯލްޑިވްސް ޕޮލިސް ސަރވިސްގައި ރަށެއްގެ ރަށު އޮފީހުގައި، އަތޮޅު އޮފީހުގައި ނުވަތަ އެއްވެސް ޝަރުޢީ ދާއިރާ އެއްގައި މައްސަލައެއްއޮތް މީހަކަށް ވެގެންނުވާނެއެވެ.

**=** މަސައްކަތާއި ޙަވާލުވި ފަރާތުން ވަޒީފާއަށްގެންނަމީހާ ވަޒިފާއަށް ގެނައުމުގެ ކުރިން ސިއްޙީގޮތުން ރައްކާތެރިކަމުގެ ސެޓްފިކެޓް (މެޑިކަލް ސެޓްފިކެޓް) އަދި ސްޓޭމްޕް ސައިޒުގެ ފޮޓޯއަކާއި އެކު މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތަށް ހުށަހަޅަން ޖެހޭނެއެވެ. އަދި މިރިޕޯޓްތައް ހުށަނާޅާ ފަރާތެއް މަސައްކަތް ޙަވާލުކުރި ފަރާތުގެ އެއްވެސް ތަނެއްގައި ކައްކާ ކާންދިނުމުގެ އެއްވެސް ކަމެއްގައި ނުގެންގުޅެވޭނެއެވެ. ކައްކާ ކާންދިނުމުގެ ޚިދުމަތުގައި އުޅޭ މަސައްކަތާއި ޙަވާލުވި ފަރާތުގެ ހުރިހާ މުވައްޒަފުންގެ މެޑިކަލް ރިޕޯޓް ކޮންމެ 6 މަހަކު އެއްފަހަރު މަސައްކަތް ހަވާލުކުރި ފަރާތަށް މަސައްކަތާއި ޙަވާލުވި ފަރާތުން ހުށަހަޅަން ޖެހޭނެއެވެ. އެރިޕޯރޓްގައި ސިއްހީ މައްސަލައެއް އޮތްކަމަށް ދައްކައިފިނަމަ އެމީހަކު ވަޒީފާގައި ނުބެހެއްޓުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންވެއެވެ.

= މަސައްކަތާއި ޙަވާލުވި ފަރާތުން ވަޒީފާ ދޭ މީހާއަކީ އަޚްލާޤާއި ސުލޫކު ރަގަޅު، އަދަބު އިޙްތިރާމް އަދާކުރަން އެގޭ ސާފްތާހިރު މީހަކަށް ވާންޖެހޭނެއެވެ.

**=** މަސައްކަތާއި ޙަވާލުވި ފަރާތުގެ މުވައްޒަފުންނާއި މަސައްކަތް ޙަވާލުކުރި ފަރާތުގެ މުވައްޒަފުންނާ ދެމެދު ދިމާވާ މައްސަލަތަކުގައި މަސްލަހަތު ގެއްލޭ ގޮތަށް ވާހަކަ ދެއްކުމުގެ ބަދަލުގައި މިކަން ޙައްލު ކުރާނީ މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތުގެ ކަމާއި ބެހޭ ފަރާތަށް ހުށަހަޅައިގެންނެއެވެ.

**ކެއުމުގެ ފެންވަރު ބެލުން**

= މަސައްކަތާއި ޙަވާލުވި ފަރާތުން ތައްޔާރުކުރާ ކާތަކެތި ހުންނަން ޖެހޭނީ މަސައްކަތް ޙަވާލުކުރި ފަރާތާއި މަސައްކަތާއި ޙަވާލުވި ފަރާތުން އެއްބަސްވެފައިވާ މެސްމެނޫއާއި އެއްގޮތަށް ސިއްޙީގޮތުން އެކަށީގެންވާ ރައްކާތެރިކަމާއި އެކުގައެވެ. އަދި މަސައްކަތާއި ޙަވާލުވި ފަރާތުން ތައްޔާރުކުރާ ކާތަކެތީގެ ރަހަ ރަނގަޅުވާންޖެހޭނެއެވެ. އަދި ކޮންމެ މީހަކަށްވެސް ރަގަޅަށް ފުދޭ މިންވަރަށް ކާން ލިބެން ޖެހޭނެއެވެ. ފުދޭ މިންވަރު ކަނޑައަޅާނީ މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތުންނެއެވެ.

= މެސްމެނޫތަކުގައި ހިމެނިފައިވާ ދިވެހި ކެއުންތަކުގައި ހިމެނޭ ގަރުދިޔަ ހުންނަންޖެހޭނީ ތާޒާކަނޑުމަހުގައެވެ. ކަނޑުމަސް ލިބެން ނެތްނަމަ މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތަށް މަސައްކަތާއި ޙަވާލުވި ފަރާތުން އެކަން އެންގުމަށްފަހު އެފަރާތުން އަންގާ ގޮތަކަށް ކާތަކެތި ތައްޔާރު ކޮށްދޭންޖެހޭނެއެވެ. އަދި މަސްހުނި ހަދަންޖެހޭނީ ތާޒާ ވަޅޯމަހުގައި (ކަނޑުމަސް) ނުވަތަ ރާއްޖޭގައި ދަޅުގައި ބަންދު ކޮށްފައި ހުންނަ މަހުގައެވެ.

= މެސްމެނޫގައި ހުންނަންޖެހޭ ބަތް ހުންނަންޖެހޭނީ ހުދު ހަނޑުލުގައެވެ. އަދި ހަވީރު ސައިގެ ހެދިކާ ހުންނަންޖެހޭނީ ތަފާތު ވައްތަރު ތަކުންނެވެ. ހެދިކާ ހުންނަން ޖެހޭނީ އާއްމުކޮށް ހުންނަ ސައިޒުގެ ހެދިކާއެވެ.

**ހުއްދަ ކުރެވޭ ސަރަހައްދު**

މި އެއްބަސްވުމުގެ ދަށުން މަސައްކަތް ޙަވާލުކުރި ފަރާތުން ކައްކާ ކާންދިނުމުގެ މަސައްކަތްކުރާ މަސައްކަތާއި ޙަވާލުވި ފަރާތުގެ މުވައްޒަފުން މަސައްކަތް ޙަވާލުކުރި ފަރާތުން ކަނޑައަޅާފައިވާ ސަރަހައްދު ފިޔަވާ އެހެން ސަރަހައްދު ތަކަށް ގޮސް ހަދައިގެން ނުވާނެއެވެ. އަދި މަސައްކަތް ޙަވާލުކުރި ފަރާތުގެ މަރުކަޒެއްގައި ހިނގާ ކަންތައްތަކާއި ބެހޭ ގޮތުން އެއްވެސް ވާހަކައެއް ނުވަތަ މަސައްކަތް ޙަވާލުކުރި ފަރާތާއި ބެހޭ އެއްވެސް މައުލޫމާތެއް ޢާއްމުންގެ ތެރޭގައި ނުވަތަ އެހެންވެސް ފަރާތަކަށް ދީ ނުވަތަ ދައްކާ ހަދައިގެން ނުވާނެއެވެ. މިއިންކަމެއް ކޮށްފިކަން އެގިއްޖެނަމަ އެވަގުތުން ފެށިގެން އެކަމެއް ކުރި މުވައްޒަފަކު ފޮނުވާލުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންވެއެވެ.އަދިމިފަދަ އަމަލެއް ހިންގިކަން އެގިއްޖެނަަމަ އެމީހަކާއިމެދު ޤަވާއިދުން ފިޔަވަޅު އެޅުމުގެ އިޚްތިޔާރުވެސް މަސައްކަތް ހަވާލުކުރި ފަރާތަށް ލިބިގެންވެއެވެ.

**ސްޓޮކް**

މަސައްކަތް ޙަވާލުކުރި ފަރާތުގެ ކަންތައްތައް ހަމަޖެހިފައިވާ ގޮތުން ދިމާވެދާނެ އިމަޖެންސީއަކަށްޓަކައި އަބަދުވެސް އެފަދަ ޙާލަތްތަކުގައި ބޭނުންކުރުމަށް 07 ދުވަހުގެ ކޮއްތު ސްޓޮކެއް މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތުގައި ބަހައްޓަން ޖެހޭނެއެވެ. މި ސްޓޮކަކީ ބެހެއްޓޭ ތަކެތީގައި މުއްދަތު ހަމަނުވާ ރަނގަޅު ސްޓޮކް އަކަށްވާންޖެހޭނެއެވެ. މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތުން ބޭނުންވެއްޖެ ކޮންމެ ހިނދެއްގައި މިސްޓޮކް ބަލާ ފާސް ކުރެވިދާނެއެވެ.

**މަސައްކަތާއި ޙަވާލުވި ފަރާތުން ގެންގުޅޭ ތަކެއްޗާއި ވެހިކަލް**

މަސައްކަތް ކުރުމަށް ބޭނުންވާ ކަނޑާއި އެއްގަމުގެ ޓްރާންސްޕޯރޓް ހަމަޖައްސާނީ މަސައްކަތާއި ޙަވާލުވި ފަރާތުންނެވެ. މިގޮތުން ބޭނުންކުރެވޭ އުޅަނދުތައް މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތުގައި ރަޖިސްޓްރީ ކުރަން ޖެހޭނެއެވެ. މަސައްކަތާއި ޙަވާލުވި ފަރާތުން މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތުގައި ރަޖިސްޓްރީ ކޮށްފައިވާ އުޅަނދެއް ފިޔަވައި އެހެން އުޅަނދެއްގައި ތަކެތި ގެންނަން ބޭނުންވެއްޖެނަމަ އެކަން މަސައްކަތް ޙަވާލުކުރި ފަރާތުގެ މަސައްކަތް ޙަވާލުކުރި ފަރާތަށް އަންގާ ލިޔުމަކުން ހުއްދަ ހޯދަން ޖެހޭނެއެވެ.

**ޒިންމާ**

= މި އެއްބަސްވުމުގެ ދަށުން މަސައްކަތާއި ޙަވާލުވި ފަރާތުން ތައްޔާރުކުރާ ކާބޯތަކެތި މަސައްކަތް ޙަވާލުކުރި ފަރާތުގެ މެސްރޫމްތަކުގައި ހުންނަން ޖެހޭނީ ބުފޭގައެވެ.

= މަސައްކަތާއި ޙަވާލުވި ފަރާތުން މަސައްކަތް ފަށާތަނުންވެސް މަސައްކަތް ޙަވާލު ކުރި ފަރާތާއި މަސައްކަތް ޙަވާލުވި ފަރާތުން އެއްބަސްވާގޮތަށް ކެއުމުގެ ކަންތައް ހަމަޖައްސަވައިދެވެން ނެތިގެން އެކަން ހުއްޓާލަން ގަސްދުކުރާނަމަ ގަސްދުކުރާ ތާރީޚްގެ 30 (ތިރީސް) ދުވަހުގެ ކުރިން ލިޔުމަކުން އެކަން މަސައްކަތް ޙަވާލުކުރި ފަރާތައް ހުށަހަޅަން ޖެހޭނެއެވެ. އަދި މިކަން މަސައްކަތް ހަވާލުކުރި ފަރާތުން ވަކިގޮތަކަށް ނިންމަންދެން ކައްކާ ކާންދިނުމުގެ ކަންތައް މަސައްކަތާއި ޙަވާލުވި ފަރާތުން ހަމަޖައްސައިދޭންޖެހޭނެއެވެ. އަދި މަސައްކަތާއި ޙަވާލުވި ފަރާތް މަސައްކަތުން ވަކިކުރަން މަސައްކަތް ހަވާލުކުރި ފަރާތުން ބޭނުންވެއްޖެނަމަ 30 (ތިރީސް) ދުވަހުގެ ނޯޓިސްއެއް މަސައްކަތާއި ހަވާލުވި ފަރާތަށް ދިނުމަށްފަހު އެފަރާތް ވަކިކުރުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންއެވެ.

= މަސައްކަތް ޙަވާލުކުރި ފަރާތާއި މަސައްކަތާއި ޙަވާލުވި ފަރާތުން އެއްބަސްވެފައިވާ ގޮތާއި ޚިލާފަށް މަސައްކަތާއި ހަވާލުވި ފަރާތުން ކަންތައް ކުރާނަމަ އަދި މަސައްކަތް ޙަވާލުކުރި ފަރާތުން ކަނޑައަޅާ މުއްދަތެއްގައި މަސައްކަތާއި ޙަވާލުވި ފަރާތުން އެކަމެއް އިސްލާޙްނުކޮށްފިނަމަ ނޯޓިސްއެއް ނުދީވެސް މިއެއްބަސްވުން ބާޠިލްކުރުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންވެއެވެ. މިގޮތުން ފާހަގަކުރެވޭ އެކިއެކި މައްސަލަތަކާއި ގުޅިގެން މަސައްކަތް ޙަވާލުކުރި ފަރާތުން އަންގާ އެންގުން ތަކުގައި މަސައްކަތާއި ޙަވާލުވި ފަރާތުން ސޮއިކުރަން ޖެހޭނެއެވެ. މިގޮތުން އަންގާ އެންގުންތަކުގައި މަސައްކަތާއި ޙަވާލުވި ފަރާތުން ސޮއި ނުކޮށްފިނަމަ ޤަވާއިދުގައިވާ ގޮތުގެ މަތިން ފިޔަވަޅު އެޅުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންވެއެވެ.

= މަސައްކަތާއި ޙާވާލުވި ފަރާތުން ތައްޔާރުކުރާ ކާބޯ ތަކެތި ސިއްޙީގޮތުން އެކަށީގެންނުވާ ފެންވަރެއްގައި ހުރެއްޖެނަމަ، މަސައްކަތް ޙަވާލުކުރި ފަރާތުން އެކަން ބަދަލުކުރަން މަސައްކަތާއި ޙަވާލުވި ފަރާތަށް އަންގައިފިނަމަ، އިިތުރު އަގަކާއިނުލައި އެގަޑިއަކަށް ކަނޑައެޅިފައިވާ ކާބޯ ތަކެތި 01 (އެކެއް) ގަޑިއިރުގެ ތެރޭގައި މަސައްކަތާއި ހަވާލުވި ފަރާތުން ތައްޔާރު ކޮށްދޭން ޖެހޭނެއެވެ.

= މަސައްކަތާއި ޙަވާލުވި ފަރާތުން ކެއުމާއި ބުއިން ތައްޔާރުކުރަންޖެހޭ ގަޑިއަށް ކެއުމާއި ބުއިން ތައްޔާރު ނުކުރެވި ލަސްވެގެން 01 (އެކެއް) ގަޑިއިރު ވެއްޖެނަމަ މަސައްކަތް ޙަވާލުކުރި ފަރާތުން ހަމަޖައްސަވާ ގޮތެއްގެ މަތީން އެލަސްވީ ވަގުތެއްގެ ކެއުމާއި ބުއިމުގެ ކަންތައް ހަމަޖެއްސުމަށްފަހު ހިނގި ޚަރަދު އެމަސްނިމުމުން މަސައްކަތާއި ޙަވާލުވި ފަރާތުން ހުށަހަޅާ ބިލުން އުނިކުރެވޭނެއެވެ.

= ބަދިގެ އާއި މަސްކަނޑާ ބަޔާއި، ތެލި ދޮންނަތަނާއި ބޭނުންކުރާ ފެނާއި، ތެޔޮ އަދި ކާތަކެތީގެ ބާކީ އަދި ނަރުދަމާ ބެދޭ ފާޑުގެ އެއްވެސް އެއްޗެއް ނަރުދަމާއަށް ދޫކޮށްގެން ޖެހޭ މައްސަލައިގެ ޒިންމާ އުފުލަންޖެހޭ ފަރާތަކީ މަސައްކަތާއި ޙަވާލުވި ފަރާތެވެ. މިފަދަ މައްސަލަތައް މަސައްކަތް ޙަވާލުކުރި ފަރާތުން ޙައްލުކުރުމަށް ހިނގި ޚަރަދުގެ ބިލް ހުށަހެޅުމުން އެބިލަށް މަސައްކަތާއި ޙަވާލުވި ފަރާތުން ފައިސާ ދައްކަންޖެހޭނެއެވެ.

= މަސައްކަތާއި ޙަވާލުވި ފަރާތް އިފްލާސްކުރެވުން ނުވަތަ ބަގުރޫޓްވުން ނުވަތަ ޝަރީޢަތާއި ޤާނޫނާއި ޚިލާފްވުމުގެ ކުށުގައި އަދަބެއްލިބި ނުވަތަ އެފަދަ ކަމެއްގެ ތުހުމަތުގައި ބަންދުކުރެވިގެން ނުވަތަ އެފަދަ ކަމެއްގައި ނަޞޭޙަތް ދެވިއްޖެނަމަ އެކަމެއްގެ ބާވަތުން މަސައްކަތް ވަގުތުން އެހެން ފަރާތަކާއި ޙަވާލުކުރުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންވެއެވެ.

= މަސައްކަތް ހަވާލުކުރި ފަރާތުން މަސައްކަތާއި ޙަވާލުވި ފަރާތާއި ޙަވާލުކުރާ ތަކެތީގެ އިތުރަށް މިއެއްބަސްވުމުގެ މުއްދަތުގެ ތެރޭގައި ހޯދަންޖެހޭ ހުރިހާ އެއްޗެއް ހޯދަންޖެހޭނީ މަސައްކަތާއި ޙަވާލުވި ފަރާތުންނެވެ.

= މަސައްކަތާއި ޙަވާލުވިފަރާތުން މަސައްކަތް ކުރުމުގައި ކުނީގެގޮތުގައި ބާކީވާ އެއްޗިއްސާއި، ކުނިވާޒާތުގެ ހުރިހާ އެއްޗެއް އަދި އުކާލަންޖެހޭ ހުރިހާ އެއްޗެއް އުކާލުމަކީ މަސައްކަތާއި ޙަވާލުވި ފަރާތުގެ ޒިންމާއެކެވެ. މިގޮތުން މަދުވެގެން ދުވާލަކު ދެފަހަރު ކުނި އުކާލަން ޖެހޭނެއެވެ. އަދި އުކާލަންޖެހޭ ކުނި އުކާލަންޖެހޭނީ ކާގަޑި/ސައިގަޑި ނޯންނަ ގަޑިތަކުގައެވެ.

= މިއެއްބަސްވުމުގައި ނުހިމެނޭ ކަމެއްދިމާވެއްޖެނަމަ އެކަމެއް ޙައްލުކުރާނީ މަސައްކަތް ޙަވާލުކުރި ފަރާތާއި މަސައްކަތާއި ޙަވާލުވި ފަރާތް ވާހަކަ ދައްކައިގެންނެވެ. މިގޮތުން ޙައްލުކުރާ ކަންތައްތައް ވީއެންމެ އަވަހަކަށް ލިޔުމުން ފެންނަން އޮންނަން ޖެހޭނެއެވެ.

= މަސައްކަތާއި ޙަވާލުވި ފަރާތުން މިއެއްބަސްވުމުގެ މުއްދަތުގެ ތެރޭގައި އެއްވެސް މައްސަލައެއްނުޖެހި، ކެއުމުގެ ރަހަ އާއި ދޭ ޚިދްމަތުގެ ފެންވަރު ރަގަޅުކަމަށް މަސައްކަތް ހަވާލުކުރި ފަރާތަށްފާހަގަކުރެވޭނަމަ، ދެވަނަ ފަހަރަށް މިމަސައްކަތަށް ފަރާތެއް ހޮވުމުގައި އިސްކަންދެވޭނެއެވެ.

21 އެޕްރީލް 2014